LAOAG CITY - Naiget a naglikudan ni Mayor Eddie Guillen ti Piddig, Ilocos Norte nga adda 'ghost employees' iti munisipyo da.
Nakigtot ti mayor kalpasan a rimuar ti nasao nga isyu gapu ta sipud nagtugaw iti puwesto na ket dakkel ti nagbabaan ti suweldo ken bilang dagiti contractual employees ti nasao a munisipyo.
Inadmitir ni Guillen nga kadagiti kallabesa tawen ket nagbalin a pagtarayan dagiti residente ti munisipyo nga sumrek ti trabaho.
Inbatad ti mayor nga daytoy ti inbirukanna ti solusyon ken nagballigi met.
Kuna na nga iti administrasyun na ket adu a kailian na ti naikkan ti trabaho babaen ti tulong ti programa ti provincial government nga "Manang IMee Equals Trabaho".
Karaman pay a natulongan a simrek iti trabaho dagiti dimmalan iti TESDA training.
ilo_Latn ilo_Latn ilo_Latn ilo_Latn ilo_Latn ilo_Latn